EELNÕU

OTSUS

Aruküla 8. juuni 2021. a nr \_\_\_

## **Valla valimisringkonna moodustamine ja**

## **volikogu liikmete arvu kinnitamine**

Vastavalt kohaliku omavalitsuse korralduse seaduse § 22 lg 1 p 12 ja 13, kohaliku omavalitsuse volikogu valimise seaduse § 7 ja § 8,

# Raasiku Vallavolikogu

# **otsustab:**

1. Moodustada kohaliku omavalitsuse volikogu valimiseks Raasiku valla territooriumil üks valimisringkond numbriga 1.

Raasiku valla valimisringkonna piirideks on kogu Raasiku valla haldusterritoorium, kuhu kuuluvad Raasiku ja Aruküla alevik ning Härma, Igavere, Järsi, Kalesi, Kiviloo, Kulli, Kurgla, Mallavere, Peningi, Perila, Pikavere, Rätla ja Tõhelgi külad.

2. Kinnitada Raasiku vallavolikogu järgmise koosseisu liikmete arvuks 17.

3. Kinnitada Raasiku valla valimisringkonnas nr 1 mandaatide arvuks 17.

4. Otsus jõustub teatavakstegemisest.

(allkirjastatud digitaalselt)

Tiina Rühka

volikogu esimees

SELETUSKIRI

## Vallavolikogu otsuse „Valla valimisringkonna moodustamine ja volikogu liikmete arvu kinnitamine“ juurde

Kohaliku omavalitsuse volikogu valimise seaduse (KOVVS) § 8 kohaselt moodustab volikogu valla territooriumil ühe valimisringkonna (seaduses toodud erandid mitme valimisringkonna moodustamiseks Raasiku valla osas ei rakendu). KOVVS § 8 lg 5 kohaselt peab otsus sisaldama ringkondade numeratsiooni, piire ning mandaatide arvu.

Raasiku valla valimisringkonna moodustab kogu valla territoorium (2 alevikku ning 13 küla).

KOVVS § 7 kohaselt määrab volikogu järgmise koosseisu liikmete arvu volikogu. Liikmete arv peab olema paaritu. Volikogu järgmise koosseisu liikmete miinimumarv sõltub valla elanike arvust valimisaasta 01. juuni seisuga. Raasiku valla elanike arv 01. juuni seisuga on 5210, seega peab volikogu järgmises koosseisus olema vähemalt 17 liiget (võib ka rohkem, eeldusel, et see on paaritu arv).

KOVVS-i täistekstiga on võimalik tutvuda siin:

<https://www.riigiteataja.ee/akt/103012020011?leiaKehtiv>

seletuskirja koostas: Gunnar Nuuma